آزربایجان میللتینین تاریخینده یاددا قالان ان شرفلی گونلردن بیری هئچ شبهه سیز 31 دکابر دونیا آزربایجانلیلارین گونو دور.
آزربایجان اوز تاریخی بویو شرفله ، غیرت ایله یاشامیش ، تاریخینده ظلمه باش ائمه میش ، آزادلیق و عدالت اوچون ساواشمیش ، باشقا میللت لره حرمت ایله باخیب ، کیمسه نی تحقیر ائتمه میش و اؤز توپراقلاریندا یاشایان میللت لرین کیملیک ، دیل و دینلرینه سایغی ایله یاناشان اولموش.اما نه یازیق کی دوشمنلریمیز و اؤزللیک ایله روسیه 1813گولوستان و 1828تورکمنچای مقاویله لر ایله آزربایجانیمیزی پارام – پارچا ائدیب قوزئی ئی اؤزلری تالان ائدیب و گونئی ده سیستم دئیشمه سی ایله پهلوی سلاله سینین الی ایله محو ائتمه یه چالیشمیشلار. و نه یازیق کی بو اسارت و اشغال گونئی ده حالا دوام ائتدیرمک ده دیر.
1989 جی ایلده سوییت لر بیرلیگینین!!؟ چوکمه عرفه سینده ایللر بویو یادلارین الی ایله آیری قالان میللتیمیز حسرت چائی اولان آرازین اوتای بو تاینا توپلانیب دمیر مفتیل لری اودا چه کیب بیرلیک ایستک لرینی دیله گه تیردیلر.
1991 جی ایلین 16 دکابریندا نخجوانین مجلیسینده دونیا آزربایجانلی لارینین و اؤزللیک ایله ایکی یه آیریلان وطنین بیرلشمه سینی دوشونه ره ک 31دکابری دونیا آزربایجانلیلارین هم رای لیک گونو اعلان ائتدی. و سونرا آزربایجان دولتی طرفیندن قبول گورونه ره ک میللی بیر گون اولاراق رسمیت تاپدی.
امید ائدیریک گونئی آزربایجانین چوخ یاخیندا اؤز مقددراتینی اؤز الینه آلماق ایله نهایت میللتیمیزین آرزو و ایسته یی گرچک له شیب و حسرت چائی و اونون اوستونده کی حسرت کؤپرولر بیرلشمه میزین سیمگه لری اولاراق تاریخه کئچه ر.
میللی یول تشکیلاتی
یاشاسین آزربایجان !
وار اولسون واحید و مستقیل آزربایجان!
30.12.2020
azb_Arab azb_Arab azb_Arab azb_Arab azb_Arab azb_Arab azb_Arab azb_Arab unk